Document ID: 32007D0565

ODLOČBA KOMISIJE
z dne 14. avgusta 2007
o nevključitvi nekaterih snovi v Prilogo I, IA ali IB k Direktivi 98/8/ES Evropskega parlamenta in Sveta o dajanju biocidnih pripravkov v promet, ki morajo biti pregledane v okviru desetletnega delovnega programa iz člena 16(2) Direktive
(notificirano pod dokumentarno številko C(2007) 3846)
(Besedilo velja za EGP)
(2007/565/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (1) in zlasti drugega pododstavka člena 16(2) Direktive,
ob upoštevanju naslednjega:
(1)
Uredba Komisije (ES) št. 2032/2003 z dne 4. novembra 2003 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta v zvezi z dajanjem biocidnih proizvodov v promet in o spremembi Uredbe (ES) št. 1896/2000 (2) sestavlja seznam aktivnih snovi, ki se ocenijo glede njihove možne vključitve v Prilogo I, IA ali IB k Direktivi 98/8/ES.
(2)
Za več prijavljenih kombinacij snovi/vrst proizvodov, vključenih v navedeni seznam, so se bodisi vsi udeleženci v skladu s členom 8(2) Uredbe (ES) št. 2032/2003 umaknili iz programa pregledovanja bodisi države članice poročevalke, imenovane za pregled, niso prejele popolnega dosjeja iz člena 9(5) navedene uredbe v roku, določenem v prilogah V in VIII.
(3)
Zato je Komisija v skladu s členom 8(3) in (4) ter členom 9(5) Uredbe (ES) št. 2032/2003 ustrezno obvestila države članice. To obvestilo je bilo 14. junija 2006 preko elektronskih sredstev dano na voljo javnosti.
(4)
Tri mesece po elektronski objavi navedenega obvestila ni nobena družba ali država članica izrazila zanimanja za prevzem vloge udeleženca za zadevne snovi/vrste proizvodov.
(5)
Zadevne snovi in vrste proizvodov je zato treba umakniti iz programa pregledovanja in ne smejo biti vključene v Prilogo I, IA ali IB k Direktivi 98/8/ES.
(6)
Ukrepi, predvideni s to odločbo, so v skladu z mnenjem Stalnega odbora za biocidne pripravke -
SPREJELA NASLEDNJO ODLOČBO:
Člen 1
Snovi in vrste proizvodov, navedene v prilogi k tej odločbi, se ne vključijo v Prilogo I, IA ali IB k Direktivi 98/8/ES.
Člen 2
Za namene tretjega pododstavka člena 4(2) Uredbe (ES) št. 2032/2003 se ta odločba začne uporabljati dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 14. avgusta 2007

Labels: 0
3
1
20